Heilige Gees Archives - Bybelskool vir Bereane
Tag Archives: Heilige Gees
June 20, 2018 nati@stander.co.za
“Moenie by jouself sê: ‘Wie sal na die hemel toe opklim?’ nie,” dit is, om Christus af te bring, “Of: ‘Wie sal na die onderaardse diepte toe afdaal?’ nie,” dit is, om Christus uit die dood terug te bring. Nee, die Skrif sê:“Naby jou is die woord, in jou mond en in jou hart.”” Romeine 10:8
Godsdiens het die nare geneigdheid om substitute vir God te skep. Partykeer word die substitute, selfs afgode. Dit is ongelukkig nie net in ander godsdienste wat dit gebeur nie. Selfs in die Christendom skep mense substitute vir God.
Ons is kort-kort opsoek na nog ‘n Mosesfiguur. Soos die volk van ouds wat nie self met die Here wou praat nie, en toe vir Moses gestuur het, so kry ons vir onsself Mosesfigure in ons lewens wat namens die Here met ons moet praat, bid en die wil van die Here moet openbaar.
Maar Paulus sê: “Naby jou is die woord, in jou mond en in jou hart”. Vir ons wat die Heilige Gees ontvang het, is hierdie woord waar. In plaas daarvan om vandag elders na die Here te gaan soek, word bewus van sy teenwoordigheid – en reageer daarop.
Heilige GeesSubstituut vir GodVormgodsdiens
Eseg 37 (4 Aug)
August 4, 2016 nati@stander.co.za
Ha-ha-ha. Kyk ek nou op my eie neus neer.
Die afgelope paar dae loop en tob ek oor ‘n situasie. In my gedagtes kom ek op ‘n punt waar ek daaraan dink om op die spesifieke mense/situasie “op te gee”. Dit voel so vasgeloop en onoplosbaar. Ek is steeds besig met hulle in my gedagtes toe ek my Bybel oopmaak. “Daar is vir party mense/situasies nie hoop nie”, dink ek by myself…
…en toe lees ek Eseg 37 … waar die Gees van die Here self doodsbeendere lewend maak.
Nou kry ek skaam oor my eie ongeloof. Ek kies om my vertroue in die Heilige Gees te plaas.
Eksodus 37 (16 April)
April 16, 2016 nati@stander.co.za
Ek lees hoofstuk 37 en dink aan hoe baie Openbaring by die beelde van die tabernakel aansluit. In hierdie hoofstuk word daar byvoorbeeld baie gemaak van die kandelaar met 7 lampies. Ons het reeds gesê dat die kandelaar na God se teenwoordigheid deur sy Gees – oftewel na die Heilige Gees verwys.
Dink nou aan hoeveel keer jy in Openbaring lees van die “sewe geeste voor God se troon” (Goddelike getal wat dui op die volheid van die Gees). Of dink aan al die waarskuwings wat in Openbaring gerig word dat die Here die “lamp” van die onderskeie gemeentes gaan wegneem.
In hierdie tyd wat oploop na Pinkster, kan ons gerus onsself afvra wat ons kan doen om meer bewus van die Heilige Gees te leef.
Esegiël 1 (12 Maart)
March 12, 2016 nati@stander.co.za
Eseg 1:12 Dit is treffend dat die wesens altyd beweeg het in die rigting wat die Gees wou, en saam met hulle het die wiele in daardie rigting gedraai. Dit alles dui op soepelheid en sensitiwiteit vir leiding van die Gees. Mens kan nie help om jouself af te vra of jy ook ontvanklik is vir die beweging van die Gees nie. Val ons vas in rigiditeit of laat ons ons lei deur die Gees?
Gebed: Kom ons vra die Heilige Gees om ons te help om “oop” te wees vir sy leiding.